Amazonas (brazilska savezna država)
Amazonas je jedna od 26 saveznih država Brazila, locirana unutar Sjeverne regije. Predstavlja sjeverozapadni dio Brazila i 9. najveću administrativnu jedinicu na svijetu. Prostire se na površini od 1.570.745 km2 i najveća je brazilska savezna država. Prema podacima iz 2012, u njoj je živjelo 3.807.923 stanovnika i 14. je najmnogoljudnija, a sa 2,4 stanovnika/km2 najrjeđe naseljena od svih brazilskih saveznih država. Glavni i najveći grad države jest Manaus.